Uvod

Digitalni alati izvrstan su način praćenja i vrednovanja učenika u suvremenoj nastavi. Potiču kreativnost, odražavaju načine razmišljanja učenika te često pružaju povratnu informaciju učitelju o postignućima učenika. Primjena digitalnih alata u nastavi podupire i razvoj formativnoga vrednovanja. Pravilnom primjenom E-učenje gradivo čini pristupačnijim, zanimljivijim, atraktivnijim. Brojne su prednosti korištenja digitalnim alatima: lakše ostvarivanje željenih ishoda učenja, razvijanje različitih kompetencija učenika, pobuđivanje natjecateljskoga duha, samovrednovanje i praćenje vlastitoga napretka bez straha od usmenoga/pismenoga ispitivanja. Osim IZZI digitalnih obrazovnih sadržaja koje učitelj svakodnevno može primjenjivati u nastavi, prijedlog digitalnih alata koji slijedi, daje učitelju još više mogućnosti (kvizovi, učenje igrom, interaktivnost, kolaboracija). Sedam je digitalnih alata koji se mogu uspješno primjenjivati u nastavi prirode i biologije: **Powtoon, Socrative, Kahoot!, Nearpod, Meta-Chart, Linoit i Genially**. Slijedi kratak opis alata, a njihovo korištenje i konkretnu primjenu u nastavi prirode i biologije možete vidjeti u snimljenim videozapisima koji omogućuju učitelju i/ili učenicima da korak po korak uspješno kreiraju materijale koristeći se besplatnim inačicama za izradu digitalnih sadržaja. Videozapisima možete pristupiti upisom poveznice na mrežnu tražilicu. Poveznica za svaki alat napisana je uz njegov opis. Možete im pristupiti i izravno putem <https://www.profil-klett.hr/izzi/priroda-5>.

1. **Powtoon**

PowToon je digitalni alat koji pruža mogućnosti stvaranja animiranih prezentacija koje se prikazuju poput videozapisa. Može se upotrebljavati prilikom poučavanja, davanja uputa za pojedinu aktivnost, samostalnog učenja učenika ili za obrnutu učionicu. Korisnici mogu dodavati tekst, slike, jednostavne animacije, kratke videozapise, naljepnice i još mnogo toga. Slike i videozapisi mogu se pretraživati na PowToonu ili se mogu priložiti vlastiti uradci.

**poveznica**: bit.ly/profil-socrative

1. **Socrative**

Socrative je digitalni alat koji daje mogućnost kreiranja različitih kvizova korištenjem već zadanih tipova zadataka zatvorenoga tipa. Prednost je toga alata što automatski izrađuje statistiku za svakoga učenika i svako pitanje (tako lako iz rotacije možete izbaciti ili doraditi problematična pitanja). Različiti grafički prikazi rezultata učitelju ukazuju na usvojenost gradiva.

**poveznica**: bit.ly/profil-socrative

1. **Kahoot**

Kahoot je digitalni alat za učenje i provjeru znanja temeljen na kvizovima. Kvizovi se kreiraju korištenjem više tipova zadataka zatvorenoga tipa. Povratna je informacija o znanju učenika vrlo brza i može npr. ukazati učitelju na dio gradiva koje učenici nisu dobro savladali i koje je potrebno dodatno objasniti. Ne prikazuje pojedinačnu statistiku učenika

**poveznica**: bit.ly/profil-kahoot

1. **Nearpod**

Nearpod je digitalni alat kojim se na zanimljiv i interaktivan način može kreirati cijelin sadržaj neke nastavne jedinice. Učitelj može stvarati prezentacije koje mogu sadržavati kvizove, ankete, videozapise, slike, ploče za crtanje, web-sadržaj itd.

**poveznica**: bit.ly/profil-nearpod

1. **Meta-Chart**

Meta-chart je besplatni digitalni alat koji omogućuje vizualno oblikovanje i preglednost podataka. Nudi se širok spektar mogućnosti prikaza putem 12 različitih grafova iz podataka koji su dobiveni npr. tijekom istraživačkoga rada u nastavi.

**poveznica**: bit.ly/profil-metachart

1. **Linoit**

Linoit je kolaboracijski digitalni alat koji omogućuje kreiranje sadržaja na ekranu u obliku virtualne ploče. Osim osnovnoga teksta, „ljepljive bilješke” koje se postavljaju na virtualnu ploču mogu sadržavati videozapise, slike i privitke datoteka. Virtualna ploča može biti javna ili privatna. Ako se objavi, i drugi sudionici mogu dodavati svoje sadržaje te imati uvid u bilješke drugih učitelja i/ili učenika. „Ljepljive bilješke” korisne su i prilikom prikupljanja ulaznih ili izlaznih informacija o znanju učenika (vrednovanje za učenje).

**poveznica**: bit.ly/profil-linoit

1. **Genially**

Genially je digitalni alat koji omogućuje stvaranje interaktivnih i animiranih sadržaja. Sadržaji se mogu kreirati u obliku prezentacija ili drugih visoko interaktivnih elemenata. Materijal može biti javno dostupan radi poboljšanja komunikacije, stjecanja novih ideja i poticanja na inovativne načine podučavanja i učenja

**poveznica**: bit.ly/profil-genially

**ZADATAK:**

Nakon što ste proučili gore navedene poveznice koje vas vode do različitih alata koji možete koristiti za izradu različitih digitalnih materijala vaš je zadatak da na internete pronađete digitalni alat **Powtoon.** Morati ćete se registrirati te koristeći templates izraditi jednu video prezentaciju. Kad otvorite templates prva po redu će se ponuditi vrlo aktualna video prezentacija o prevenciji Korona virusa. Otvorite je te je prilagodite, npr. prevedite s engleskog jezika na hrvatski, možete mijenjati po vašoj želji. Nakon toga mi pošaljete na mail: tanja.perin@skole.hr ako ne bude moguće staviti navedenu prezentaciju na naš kanal primijenjena informatika na Teams platformi.

Rok: 25.03.2020 do 24 h